## Blokkeszközök

Ebben a modulban könnyen át lehet tekinteni a rendelkezésre álló lemezeszközöket, ki lehet íratni azok jellemzőit. Be lehet állítani a csatlakozási (mount) pontokat és el lehet végezni az eszközök csatlakoztatását ill. leválasztását.

Általában az alábbi jellemzők jelennek meg ezen a lapon:

- egy ikon, mely az eszköz típusát mutatja

- fájlformátum

- összméret

- csatlakoztatási (mount) pont

- szabad lemezterület

- a felhasznált terület aránya százalékosan és grafikonként

Ha a bal egérgombbal rákattint egy oszlop fejlécére, a táblázat az oszlopban található értékek alapján lesz sorbarendezve. A második bal kattintásra a sorrend ellentétes irányúvá változik.

A jobb egérgombbal egy sorra kattintva megjelenik egy menü. Ha az eszköz nincs csatlakoztatva, akkor megjelenik Az eszköz csatlakoztatása menüpont. Ha csatlakoztatva van, akkor a leválasztás elvégezhető Az eszköz leválasztása menüponttal. A Fájlkezelő megnyitása menüponttal megnyitható ablakban az eszközön található fájlok grafikus nézete jelenik meg.

A csatlakoztatási és leválasztási parancsok ill. a fájlkezelő megnyitási módja a &kdf; alkalmazásban állítható be.

### A szakasz szerzője

Ennél a szakasznál felhasználtuk a kdf dokumentációját, melynek szerzője Jonathan Singer (jsinger@leeta.net)

A KDE 2.0-hoz módosította: Mike McBride (mpmcbride7@yahoo.com)

Fordítás magyar nyelvre: Szántó Tamás tszanto@mol.hu