# A &ksnapshot; kézikönyve

## Bevezetés

A &ksnapshot; egy képernyőfelvétel-készítő alkalmazás. Kép készíthető vele az egész munkaasztalról vagy egy tetszőlegesen kiválasztott ablakról. Az elkészült képet többféle formátumban is el lehet menteni.

A program használata során felmerült hibák leírását és a továbbfejlesztési javaslatait küldje el a megfelelőKDE levelezőlistákra.

## A program használata

Ebben a fejezetben leírjuk, hogyan kell a &ksnapshot; segítségével képernyőfelvételeket készíteni.

### A program elindítása

A &ksnapshot; az alább felsorolt módszerek bármelyikével elindítható.

- Ha a programot menüből szeretné elindítani, válassza ki a Grafikus programok almenüből a Képlopó menüpontot.

- Parancssorból történő indításhoz az alábbi parancsot kell kiadni:

      % ksnapshot &

- A mini parancssor (előhívásához nyomja meg az &Alt;F2 billentyűkombinációt) is használható a program elindításához.

A program elindulása után egy, az alábbihoz hasonló ablak jelenik meg: A &ksnapshot; előnézeti ablaka

### Pillanatfelvétel készítése

A &ksnapshot; automatikusan képet készít az egész munkaasztalról indításkor (mielőtt még megjelenne a képernyőn). Így lehet a munkaasztalról a leggyorsabban képet készíteni.

Az elkészült felvétel megjelenik az előnézeti ablakban, mely az alkalmazás ablakának felső részén, középen található. Az előnézeti ablak képe az alább láthatóhoz hasonló (az Önnél megjelenő előnézeti kép természetesen más lesz, attól függően, hogy mi található az Ön munkaasztalán.

A &ksnapshot; előnézeti ablaka

Az előképen látható felvétel azonnal elmenthető, ha rákattint a Mentés gombra. A képfájl nevének beállításához töltse ki a Fájlnév: szövegmezőt. Egy kép mentése után a fájlnévhez fűzött szám automatikusan megnő eggyel, hogy véletlenül se írhassa felül az előző felvételt, de egyébként bármilyen név megadható (akár az előző felvételt tartalmazó fájl neve is).

Ha csak egyetlen ablakról szeretne felvételt készíteni, jelölje be a Csak a kurzort tartalmazó ablakot fényképezze opciót majd kattintson a bal egérgombbal a kívánt ablakra. A &ksnapshot; megjeleníti az előnézeti ablakban az elkészült képet, mely alapján eldöntheti, hogy megfelelően sikerült-e a kép (a mentéshez a Mentés gombra kell kattintani), vagy inkább új felvételt készít a Felvétel gombbal. Ez a program alapértelmezés szerinti működése.

Ha az egész munkaasztalról kell felvételt készíteni, törölje a kijelölést a Csak a kurzort tartalmazó ablakot fényképezze opció mellől. A program ezután már az egész asztalról fogja készíteni a felvételt, amikor megnyomja a Felvétel gombot.

### További funkciók

#### Késleltetési idő

A Késleltetési idő mezőben meg lehet adni egy tetszőleges késleltetési időt (másodpercben), ez határozza meg, hogy mennyi idő telik el a Felvétel gomb lenyomása és a felvétel elkészítése között.

Ha be van állítva egy nullánál nagyobb késleltetési idő, akkor nem kell kattintani az egérrel a kép elkészítéséhez. Így lehet felvételt készíteni például egy lenyíló menüről.

#### Nyomógombok

Még további két nyomógomb található a főablak alján. Ezek funkciója a következő:

Segítség

- Megnyitja a program dokumentációját.

Bezárás

- Bezárja az alkalmazást.

## A szerzők névsora és a licencegyezmény

Program copyright

- Richard J. Moore (rich@kde.org), 1997-2000.

- Matthias Ettrich (ettrich@kde.org), 2000.

Ez a dokumentum a program dokumentációján alapul: Copyright Richard J. Moore (rich@kde.org), 1997-2000.

Magyar fordítás: Szántó Tamás tszanto@mol.hu

&underFDL; &underGPL;

## Telepítés

### A &ksnapshot; megszerzése

&install.intro.documentation;

### Követelmények

A &ksnapshot; használatához a &kde; legalább 3.0-ás változata szükséges.

Az összes szükséges programkönyvtár és a &ksnapshot; forráskódja megtalálható itt: &kde-ftp;, vagy annak valamelyik tükrözésén.

### A program lefordítása és telepítése

A &ksnapshot; telepítése a &package; csomagot tartalmazó bináris RPM fájl telepítésével vagy a forráscsomag lefordításával történhet.

#### Telepítés RPM csomagból

Ha RPM formátumú csomagot szeretne telepíteni, először jelentkezzen be rendszergazdaként. Feltéve, hogy az RPM csomag neve `fájlnév.rpm`, hajtsa végre a következő utasítást egy parancsértelmezőben:

    % rpm -ivh fájlnév.rpm

Ha problémába ütközik, küldje el annak részletes leírását a megfelelő &kde; levelezőlistára.

#### Telepítés forrásból

&install.compile.documentation;
&documentation.index;