# A DMA-csatornák jellemzői

Ezen a lapon a DMA-csatornák (Direct Memory Access) adatai láthatók. A DMA-csatornák segítségével az eszközök a processzor kikerülésével tudják a memóriát olvasni és írni. Az i386-os architektúrájú rendszerek (a PC-k) nyolc DMA-csatornával rendelkeznek (0-7).

A megjelenő információ formátumú rendszerfüggő. Néhány rendszerben a DMA-jellemzők esetleg meg sem jelennek.

&Linux; rendszerekben ezek az adatok a `/proc/dma` fájlból származnak, mely csak akkor érhető el, ha a kernelben engedélyezve van a `/proc` pszeudo-fájlrendszer használata.

A regisztrált (az ISA buszon) DMA-csatornák listája jelenik meg. Az első oszlopban a DMA-csatorna száma, a másodikban az azt használó eszköz neve látszik.

A nem használt DMA-csatornák nem jelennek meg a listában.

A lapon látható adatok csak tájékoztató jellegűek, itt nem lehet őket módosítani.

### A szakasz szerzői

Matthias Hölzer (hoelzer@kde.org), Helge Deller (helge.deller@ruhruni-bochum.de), Duncan Haldane (duncan@kde.org) és Michael McBride (mpmcbride7@yahoo.com)

Magyar fordítás: Szántó Tamás tszanto@mol.hu