## &konsole;

Ebben a modulban a &kde; parancsértelmezőjének, a &konsole;-nak a beállításait lehet módosítani. Lehetőség van új színösszeállítások létrehozására is.

A modul a következő lapokat tartalmazza: Általános, Színösszeállítások, Munkafolyamatok és Írási szolgáltatás.

### Általános

A &konsole; általános jellegű paraméterei találhatók itt. A következő beállításokat lehet módosítani:

A Konsole legyen az alapértelmezett parancsértelmező

- Ha azt szeretné, hogy a &kde; alapértelmezett parancsértelmezője ne a &konsole; legyen, ne jelölje be ezt az opciót és adja meg a kívánt program nevét (wterm, rxvt stb.) az alábbi szöveges mezőben.

Az ablak méretének megjelenítése átméretezéskor

- Alapértelmezésként a &konsole; megjeleníti az ablak méretét (karakterben) átméretezéskor, lehetővé téve a kívánt méret beállítását. Ne jelölje be az opciót, ha erre nincs szüksége.

Keret megjelenítése

- Belső keret rajzolása a &konsole; ablak belsejében.

A kilépést meg kell erősíteni, ha van nyitott munkafolyamat

- Ha be van jelölve, akkor figyelmeztető üzenet jelenik meg, ha nyitott munkafolyamatokat tartalmazó &konsole; programot akar bezárni.

Villogó kurzor

- Ha nehezen látható a kurzor a &konsole; ablakában, be lehet kapcsolni a villogását.

Sortávolság

- A szöveg sorainak távolságát lehet beállítani.

A felsorolt karaktereket nem kell szóelválasztónak tekinteni dupla kattintásnál

- A &UNIX; rendszerekben gyakran használnak dupla kattintást egy szó kijelölésére, de nem teljesen egyértelmű, hogy mely karakterek tekinthetők egy szó részének. Itt azokat a speciális karaktereket lehet felsorolni, amelyek szó részét képezhetik. Például a `@` karaktert érdemes itt megadni, hogy az e-mail-címekre könnyen rá lehessen kattintani.

### Színösszeállítások

A Színösszeállítások lapon színösszeállítások kényelmes létrehozására, módosítására, elmentésére van lehetőség. Beállítható a szöveg és a háttér színe, az átlátszóság, a háttérképek.

### A szakasz szerzője

Jonathan Singer (jsinger@leeta.net)