# A &kandy; kézikönyve

## A program használata

### A terminálablak

A terminálablakban lehet alacsony szintű kommunikációt létrehozni a mobiltelefonnal `AT` modemparancsok beírásával. A felül, középen látható mezőbe kell begépelni a parancsokat. Az alul, középen látható mezőben jelenik meg a mobiltelefonról érkezett válasz. Az ablak jobb oldalán látható a feldolgozott kimenet.

Az ablak bal oldalán látszik a rendelkezésre álló parancsok listája. Egy parancs végrehajtásához kattintson rá duplán egy bejegyzésre vagy nyomja meg a Végrehajtás gombot. A modemválasz mezőiben látszik, hogy mi történik. Ha olyan parancsot gépelt be, amely még nem szerepel a parancslistában, de fel szeretné oda venni, nyomja meg a Parancs hozzáadása gombot. A megjelenő párbeszédablakban lehet megadni a parancs nevét és paramétereit.

A parancslista elmenthető &XML; formátumban: válassza a Mentés menüpontot vagy nyomja meg a megfelelő gombot az eszköztáron. Egy listafájl tartalmának betöltéséhez válassza a Megnyitás menüpontot.

### A mobiltelefon állapotablaka

Ha A mobil kezelőfelülete menüpontot választja a terminálablak Megjelenítés menüjében, akkor megnyílik egy új állapotablak, melyben részletes információ látható a mobiltelefon állapotáról a beépített 'telefonkönyv' adataival együtt. Két címlista jelenik meg, melyek közül az egyik a &kde; címjegyzéke, a másik a mobilban tárolt telefonszámok és nevek listája.

A telefonkönyvek beolvasásához nyomja meg a Beolvasás gombot a megfelelő lista alatt. A Mentés gomb megnyomásával lehet a módosított listát visszaírni a megfelelő tárolóra. A Fájlba mentés gomb megnyomásával a mobil címjegyzéke vesszővel tagolt szöveges fájlba menthető. Miután mindkét címjegyzéket betöltötte a Beolvasás gomb megnyomásával, a két listát összefésülheti az Összeolvasztás gombbal. Ekkor mindkét lista kiegészül a csak a másikban megtalálható címekkel. Ha hiba történik az összeolvasztási folyamat közben, akkor erre a program szöveges üzenetablakban figyelmeztet.

A Szinkronizálás gomb megnyomása is elég az előbb leírt művelet elvégzéséhez: a program beolvassa a két címjegyzéket, elvégzi az összefésülést, végül az eredményt visszamenti a tárolóba.

### A program beállításai

A program beállítása menüpontot választva megjelenik a &kandy; beállításainak párbeszédablaka. Be lehet állítani a kommunikációs csatlakozó eszközének nevét (amelyen keresztül össze van kötve a számítógép a mobillal). &Linux; alatt az első soros port eszközének neve `/dev/ttyS0`, a másodiké `/dev/ttyS1`, más operációs rendszerek ettől eltérő névkonvenciót használhatnak. Az is beállítható, hogy a program indulásakor mely ablakok nyíljanak meg automatikusan.

## A menüpontok

### A Fájl menü

&Ctrl;Q Fájl Kilépés

- Kilépés a programból.

### A Megjelenítés menü

Megjelenítés Terminálablak

- Megnyit egy terminálablakot, amelyben közvetlenül meg lehet adni a telefonra kiküldendő `AT` parancsokat.

### Modem menü

Modem Csatlakozás

- Csatlakozás a telefonhoz.

Modem A kapcsolat bontása

- A telefonkapcsolat megszakítása.

### A Beállítások menü

Beállítások Az eszköztár megjelenítése

- Ki-be kapcsolja az eszköztárat

Beállítások Az állapotsor megjelenítése

- Ki-be kapcsolja az állapotsort.

Beállítások A billentyűparancsok beállításai...

- Megnyitja a standard billentyűparancs-módosítási párbeszédablakot.

Beállítások Az eszköztárak beállításai...

- Megnyit egy szerkesztőablakot, melyben módosítani lehet az eszköztárak ikonjait.

Beállítások A program beállításai...

- Megnyitja a program beállítóablakát, melynek részletes leírása itt található: configuring.

### A Segítség menü

&help.menu.documentation;

## A szerzők névsora és a licencek

&kandy; Copyright: Cornelius Schumacher (schumacher@kde.org), 2001.

A dokumentációt Cornelius Schumacher készítette. Kiegészítette: Lauri Watts (lauri@kde.org).

Magyar fordítás: Szántó Tamás tszanto@mol.hu

&underGPL; &underFDL;

## Telepítés

### A program megszerzése

&install.intro.documentation;

### Követelmények

A telepítés előfeltétele, hogy a kdelibs csomag már telepítve legyen. A kdelibs csomag megtalálható ugyanazon a címen, ahol a kdepim csomag.

A &kaddressbook; a kdebase csomag része, mely letölthető ugyanarról a helyről, ahonnan a kdepim csomag.

### Lefordítás és telepítés

&install.compile.documentation;

A kdelibs csomag lefordítása és telepítése ehhez hasonlóan végezhető el. A &kandy; lefordítása és telepítése során felmerült problémák leírását küldje el a megfelelő &kde; levelezőlistára vagy a comp.windows.x.kde Usenet hírcsoportba.

## Fejlesztői információk

### DCOP felület

A &kandy; támogatja a DCOP szolgáltatást a KandyIface nevű csatlakozási felületen keresztül. Ennek `syncPhonebook()` nevű függvényével szinkronizálható a mobil és a &kde; címjegyzéke. Ez ugyanazt a hatást váltja ki, mintha megnyomná a Szinkronizálás gombot a kezelőfelületen. Az `exit()` függvénnyel lehet bezárni a programot.