# A &korn; kézikönyve

## Bevezetés

A &korn; egy levélfigyelő program KDE alá: indulás után be tud dokkolni a panelba. A következő postaládatípusokkal tud együttműködni:

- mbox(pl.: `/var/spool/mail/root`)

- qmail

- POP3

- IMAP4

- NNTP

- és közvetlenül a folyamatot is tudja figyelni

A &korn; megadott időközönként (ami postaládánként megadható) ellenőrzi, hogy érkezett-e új levél. A &korn; el tudja indítani kérésre a megadott levelezőprogramot vagy szín- és ikonváltással jelezni tudja új üzenet érkezését (a panelba dokkoltan). Be lehet állítani egy tetszőleges programot, amely elindul, ha a bedokkolt program ikonjára kattint.

A fejezet hátralévő részében a menü leírását találhatja, amely akkor jelenik meg, ha a jobb egérgombbal a bedokkolt ikonra kattint.

## A beállítások párbeszédablaka

### A nyomógombok

A Beállítások ablakban a program szinte minden jellemzője módosítható. Első ránézésre nem is látszik, hányféle aprósággal próbáltuk a program használatát a lehető legkényelmesebbé tenni.

Az első lapon a postaládák listája látható. Alapértelmezés szerint a Bejövő üzenetek mappa van beállítva, de nem biztos, hogy ez a beállítás megfelel Önnek. Ha nem változtatja meg a beállításokat, akkor a program a `/var/spool/mail/`felhasználónév`` könyvtárban fogja keresni az új leveleket.

Az Új... nyomógomb használatának leírását a következő fejezetben találja. Ugorjon oda, ha éppen arra az információra van szüksége.

Ha el akarja távolítani a kijelölt postaládát, kattintson az Eltávolítás gombra a jobb oldalon. Mód van egy már beállított postaláda másolására (duplikálására) is, ha két példányban szeretne egy postaládát tartani.

Végül, ha létrehozta a kívánt postaládát (lásd a következő szakaszt), módosíthatja annak beállításait, ha kijelölés után rákattint a Módosítás... gombra. Pontosan ugyanazokat az adatokat lehet módosítani, mint amelyeket meg kellett adni az Új... gomb lenyomása után.

### A Megjelenítés lap

Ezen a lapon azt lehet beállítani, hogy a program indítás után hogyan és hol jelenjen meg.

Az első lehetőség (vízszintesen) választása esetén külön ablakban jelenik meg a program, benne azokkal az elemekkel, amelyeket a Nézet lapon engedélyezett (ennek eléréséhez jelölje ki a postaládát és kattintson a Módosítás...-ra). Ha a másik lehetőséget, a dokkolt-at választja, akkor a program a panelbe lesz ágyazva.

A függőlegesen lehetőség még nem használható.

### Az Új... párbeszédablak

Az Új... gomb lenyomása után megjelenő ablakban látható, hogy milyen típusú postaládákat lehet ellenőrizni. Válassza ki a kívánt típust. Ha nem tudja, milyen típust kell választania, és a Netscape-et használja levelezéshez, válassza a POP3 opciót.

Ezután egy másik ablak jelenik meg, melyben az ellenőrzés különféle beállításait lehet módosítani, többek között az ellenőrzés időközét is.

Minden postaládatípushoz (pl.: POP3, NNTP, IMAP) más beállítások tartozhatnak, de néhány paraméter (ellenőrzési időköz, parancsok, nézet) mindegyiknél megtalálható (kivéve a folyamat típust). Töltse ki az összes olyan adatot, amelyre úgy gondolja, szükség lehet. A portok alapértelmezett értékei mindegyik protokollnál megegyeznek az interneten általánosan elterjedt alapértékekkel.

Az Ellenőrzés lapon adható meg az várakozási idő (másodpercben mérve), ami a postaláda két ellenőrzése között telik el.

A Megjelenés lapon olyan beállítások találhatók, amelyek a panelba ágyazott megjelenítést befolyásolják. Mindössze két opció található itt: a Szín használata és az Ikon használata. A Szín használata esetén meg lehet adni a kívánt színeket, az Ikon használata esetén ki lehet választani azt a két ikont, amely a normál és új levél érkezett állapothoz tartozik. Nem lehet egyszerre mindkét opciót kiválasztani.

A Parancs lapon lehet megadni azt a parancsot, amelyet a program automatikusan lefuttat új levél érkezése esetén (Új levél mező). A Kattintás mezőben megadott parancsot akkor futtatja a program, ha a &korn; ablakán belül kattint a bal egérgombbal.

## A szerzők névsora és a licencegyezmény

&korn;. Program copyright, 2000:

- Sirtaj Singh Kang (taj@kde.org)

- Cristian Tibirna (tibirna@kde.org)

- Kurt Granoth (granroth@kde.org)

- Rik Hemsley (rik@kde.org)

Documentation copyright, 2000: Nick Betcher (nbetcher@uswest.net)

Reméljük hogy hasznát vette ennek a dokumentumnak. Ha kérdése van, írjon nekem, a dokumentum szerzőjének az nbetcher@uswest.net címre. A &korn; szerzőinek neve és e-mail címe megtalálható A Korn névjegye... ablakban.

&underFDL; &underGPL;