## Figyelmeztetés alacsony ill. kritikusan alacsony tápfeszültség esetén

### Bevezetés

Ezekben a modulokban lehet szabályozni, hogy mi történjen, ha a gép akkumulátorai kezdenek kimerülni. Alacsony feszültség esetén a gép még várhatóan egy darabig üzemképes marad, kritikusan alacsony feszültségnél általában már csak percek vannak hátra a teljes kikapcsolódáshoz.

### Használat

Mi számítson alacsony feszültségnek

Itt kell megadni, hogy mikor tekinthető a feltöltöttségi szint alacsonynak - akkor, ha ennyi perc van még hátra az APM szerint a teljes lemerülésig. Ennek elérésekor riasztási esemény generálódik, melynek hatására végrehajtódnak a megadott műveletek.

Parancs futtatása

- A megadott parancsfájl fog lefutni a riasztási esemény fogadásakor. Alapértelmezés szerint ki van kapcsolva.

Hanglejátszás

- A megadott hangfájlt fogja lejátszani a gép figyelmeztetésül. Csak meg kell adni egy hangfájl nevét. Alapértelmezés szerint ki van kapcsolva.

Hangjelzés

- Ennek hatására a gép beépített csipogója fog megszólalni a riasztási esemény hatására. Ez az értesítési mód kevésbé zavaró a többinél, de elég arra, hogy a felhasználó tudomására jusson a lemerültségi állapot. Alapértelmezés szerint be van kapcsolva.

Szöveges üzenet

- Ennek hatására a riasztási esemény bekövetkeztekor szöveges üzenetetablak fog megjelenni.

Felfüggesztés

- Ha a `/usr/bin/apm` program Setuid módon van beállítva (lásd az Energiakezelés panelt), akkor ez az opció bejelölhetővé válik. Ha bejelöli, akkor a program Felfüggesztés módba váltja a gépet az esemény hatására.

Készenlét

- Hatása hasonló a Felfüggesztés opcióéhoz, de Készenlét módba vált helyette.

### A szakasz szerzője

Készítette: Paul Campbell (paul@taniwha.com)

Docbook formátumra konvertálta: Mike McBride (mpmcbride7@yahoo.com)

Fordítás magyar nyelvre: Szántó Tamás tszanto@mol.hu