# &kview; kézikönyv

## Bevezetés

A &kview; egy &kde;-alapú képnézegető program. Sokféle képtípust képes kezelni, például a &PostScript; és a TIFF formátumokat is. A képfájlokat a program által ismert bármelyik formátumban el lehet menteni, ezért jól használható képformátumok közötti konvertálásra is. Néhány egyszerűbb képfeldolgozási lehetőséget is beleépítettünk a programba, mód van a képek nyújtására, összehúzására, forgatásra, szűrők alkalmazására. Az elkészült kép egyetlen kattintással beállítható háttérképnek. Ha bemutatót szeretne tartani, csak jelöljön ki néhány képet, és már indítható is a "diavetítés".

## Egy példa a program használatára

Ebben a fejezetben megpróbáljuk egy néhány lépésből álló feladat elvégzésén keresztül bemutatni a program használatát. Az egyes funkciók részletes leírása a későbbi fejezetekben található.

Az ismertetőben látható kép a &kde; kdeartwork nevű csomagjából származik, mely a környezet átalakításához tartalmaz képeket és grafikai anyagokat. Érdemes egyszer kipróbálni, de ha épp nincs telepítve, más képet is lehet választani.

### Kezdjük el!

Miután elindította a programot (a K menü megfelelő menüpontjával vagy a `kview` parancs begépelésével), megjelenik a főablak, benne egy üres munkaterülettel:

A &kview; indítása Egy új &kview; alkalmazásablak.

Egy új &kview; ablak

Bizonyára Ön sem talál túl sok látnivalót egy üres lapon, ezért megnyitunk egy új képet. Először azonban beállítjuk, hogy a program egy kép megnyitásakor hogyan reagáljon a kép méretére. Válassza A KView beállítása menüpontot a Beállítások menüből. A következő párbeszédablak jelenik meg:

A beállítások megváltoztatása A beállítások párbeszédablaka.

Az átméretezés beállítása

Jelölje be a Nincs átméretezés opciót a Betöltéskor csoportban. Ennek hatására betöltéskor sem a főablak, sem a kép mérete nem fog megváltozni.

Most nyissa meg a `Dasding.jpg` nevű képet, mely a `./share/wallpapers` nevű alkönyvtárban található a &kde; alapkönyvtárán belül (az alapkönyvtár legtöbbször az `/opt/kde` vagy `/opt/kde2` könyvtár). Na - így mindjárt más!

Betöltött kép Az egyik tapéta betöltése után.

Betöltöttünk egy szép képet...

### És most...

A betöltött kép módosításával létrehozunk egy új háttérképet. Csak a &kde; emblémát tartjuk meg (a jobb oldalon látható fogaskerekes ábrát), a kép többi részét nem, ezért először kijelöljük az embléma területét. Nyomja le a bal egérgombot, és kezdje el mozgatni az egeret. Szaggatott körvonalú téglalap mutatja az éppen kijelölt részt. Jelölje ki az emblémát határoló területet, majd vágja ki ezt a képrészletet a Szerkesztés Kivágás menüponttal vagy a hozzá tartozó billentyűparanccsal, a &Ctrl;C-vel. Most a munkaterület körülbelül így fest:

A kivágott kép A kijelölés

Csak a legfontosabb marad

Ha kiderül, hogy a kivágott rész nem megfelelő, vissza lehet térni az eredeti állapothoz a Szerkesztés Alapállapot menüponttal vagy a &Ctrl;R billentyűparanccsal.

### Most egy kicsit megkavarjuk...

Szabadra akarja ereszteni a képzeletét? A &kview; lehetővé teszi szűrők alkalmazását a képekre. Az összes szűrő a Szűrők menü alatt található. Először megváltoztatjuk az úgynevezett gamma-tényezőt. Ez leginkább a közepes színárnyalatokat érinteni, a legvilágosabb és a legsötétebb részek alig változnak. Válassza a Szűrők Intenzitás Gamma-korrekció menüpontot. Megjelenik egy párbeszédablak, melyben írja be a 0,4 értéket, majd nyomja meg az OK gombot. A kép egy kicsit sötétebbé válik:

Gamma-korrekció alkalmazása után Gammakorrekció

A gamma-korrekció után

A fényerőbeállítás segítségével létrehozunk egy kis pszichadelikus effektust. Ha kijelöli a Fényerőt, megjelenik egy beállítóablak, ahol a fényerőt az eredeti érték százalékában lehet megadni (tehát 100 beírása esetén a fényerő nem változik). Adjon meg például `300,0`-at és nézze meg, mi történik:

Világosabb Világosabb, mint valaha

A &kde; világosabb, mint valaha

Végül elmossuk a kép éles kontúrvonalait a Szűrő Simítás menüpontjával. Alkalmazza ezt a szűrőt kétszer vagy háromszor (vagy ahányszor csak tetszik!). A szűrés hatására a szomszédos képpontok közötti kontrasztkülönbség csökkenni fog:

Simább Simább, mint valaha

&kde; - sima mint a selyem

### A nagy mű megjelenítése a háttérben

Mielőtt kitennénk az elkészült remekművet a háttérbe, mentsük el a fájlt. Most a kép JPEG formátumú, de tegyük fel, hogy inkább PNG formátumban szeretnénk eltárolni. Ehhez válassza ki a Fájl Mentés másként menüpontot, majd a fájl kiterjesztésének `.png`-t adjon meg:

Mentés A kép mentése

Mentés és konvertálás egy lépésben

Elérkezett a várva várt pillanat: válassza a Műveletek Beállítás háttérképként menüpontot, dőljön hátra és gyönyörködjön:

Háttér Új háttér

KDE - ameddig csak a szem ellát

## A parancsok áttekintése

A program elindítása után egy szokványos elrendezésű ablak jelenik meg: középen látható a munkaterület a dokumentumokkal (jelen esetben képekkel), fölötte a menüsor, ahonnan különféle parancsokat lehet kiadni, egy eszköztár, amelynek gombjaival szintén parancsokat lehet kiadni, alul pedig egy állapotsor látható, melyben különféle üzenetek jelenhetnek meg. Ha be van töltve egy kép, akkor létrejön még egy menü, melynek előhívásához rá kell kattintani a képre az egér jobb gombjával (ez a művelet már bizonyára ismerős más alkalmazásokból). Most pedig elmagyarázzuk az összes menüpont jelentését, a főmenüben balról jobbra haladva.

### A Fájl menü

&Ctrl;O Fájl Megnyitás

- Megnyit egy már létező képet. A kép és a programablak mérete (megnyitás után) a beállításoktól is függ. Ha több képet nyit meg egymás után, akkor csak az egyik látszik az ablak előterében, de a Képlista menüpont segítségével mindegyik elérhető.

Fájl Legutóbbi megnyitása

- Itt látható a legutoljára betöltött képek listája. Ha rákattint valamelyik bejegyzésre, a program újra megnyitja a képet.

&Ctrl;S Fájl Mentés

- Elmenti az aktuális képet.

Fájl Mentés másként

- Elmenti a képet egy másik néven. Ha egy másik képtípust ad meg, akkor a program automatikusan a megadott formátumban menti el a képet.

&Ctrl;W Fájl Bezárás

- Bezárja az aktuális képet.

&Ctrl; P Fájl Nyomtatás

- Kinyomtatja az aktuális képet.

&Ctrl; N Fájl Új ablak

- Létrehoz egy új, üres alkalmazásablakot.

&Ctrl; X Fájl Az ablak bezárása

- Bezárja az aktív ablakot. Ha csak egy ablak van nyitva, akkor bezárja a programot.

&Ctrl;Q Fájl Kilépés

- Kilép a programból. Ha több ablak van nyitva, valamennyit bezárja a kilépés előtt.

### A Szerkesztés menü

&Ctrl; Shift F Szerkesztés Teljes képernyős mód

- Maximalizálja a programablakot a benne található képpel együtt. Még az ablak díszítései (pl. a címsor) is eltűnnek átmenetileg. Ha még egyszer kiválasztja ezt a menüpontot, akkor a program visszavált normál módba.

C Szerkesztés Levágás

- Ha kijelölte a kép valamelyik részét (keretet rajzolva köré az egérrel), akkor ezzel a paranccsal eltávolíthatja a kép többi részét. A képnek csak a kijelölt része marad meg.

Ctrl R Szerkesztés Alapállapot

- Alapállapotba hozza a képet (a megnyitás utáni állapotba).

### A Nézet menü

Nézet Nagyítás...

- Megnyit egy párbeszédablakot, amelyben meg lehet változtatni a nagyítási tényezőt. Ez az érték a kiindulási képméret százalékában értendő.

&Ctrl;+ Nézet Nagyítás

- 10%-kal kinagyítja a képet, tehát az eredményként kapott kép mérete a kiindulásinál 10%-kal nagyobb lesz.

&Ctrl;- Nézet Kicsinyítés

- 10%-kal lekicsinyíti a képet, tehát az eredményként kapott kép mérete a kiindulásinál 10%-kal kisebb lesz.

] Nézet Dupla méret

- Kétszeresére növeli az aktuális kép méretét.

[ Nézet Fele méret

- Felére csökkenti a kép méretét (az aktuális képhez viszonyítva).

M Nézet Maximális méret

- Maximálisra állítja a kép méretétA program az ablak méretére nagyítja a képet. A művelet során az oldalarány megváltozhat.

A Nézet Maximális méret (arányosan)

- Maximálisra állítja a kép méretét. A kép mérete a lehető legnagyobb lesz, de az oldalak aránya nem fog megváltozni.

### A Műveletek menü

Ebben a menüben néhány egyszerű képfeldolgozási művelet található, például az elforgatás és a tükrözés.

; Műveletek Forgatás jobbra

- A képet 90 fokkal elforgatja jobbra.

, Műveletek Forgatás balra

- A képet 90 fokkal elforgatja balra.

V Műveletek Függőleges tükrözés

- Tükrözést hajt végre a kép képzeletbeli vízszintes középvonalára.

H Műveletek Vízszintes tükrözés

- Tükrözést hajt végre a kép képzeletbeli függőleges középvonalára.

### A Munkaasztal menü

Munkaasztal Beállítás tapétának (mozaikszerűen)

- A kép lesz a munkaasztal tapétája (mozaikszerű elrendezésben)..

Munkaasztal Beállítás tapétának (nyújtva)

- A kép lesz a munkaasztal tapétája.. A kép az egész munkaasztalt le fogja fedni, esetleg az oldalarány is megváltozhat.

Munkaasztal Beállítás tapétának (nyújtva, arányosan)

- A kép lesz a munkaasztal tapétája.. A kép munkaasztalméretű lesz, de az oldalarány mindenképpen változatlan marad.

### A Képek menü

A &kview; rendelkezik néhány egyszerű képfeldolgozási lehetőséggel:

Képek Lista...

- Megjeleníti a betöltött képek listáját. A képek egyesével betölthetők, ha a duplán a listabejegyzésre kattint, de lépkedni is lehet közöttük az Előző és Következő gombokkal. A Véletlenszerű gomb megnyomásakor a képek sorrendje véletlenszerűen megváltozik, a Rendezés gombbal pedig növekvő betűrendbe tehetők a bejegyzések. Ha megnyomja a Diavetítés gombot, akkor a beállított paraméterek felhasználásával elindul a bemutató. A képlista tartalma elmenthető és visszatölthető a megfelelő gombok segítségével.

&Alt;Balra Képek Vissza

- A listában szereplő előző képre vált.

&Alt;Jobbra Képek Következő

- A listában szereplő következő elemre vált.

S Képek Diavetítés be/ki

- Elindítja vagy leállítja a diavetítést.

### A Szűrők menü

A &kview; rendelkezik néhány egyszerű képfeldolgozási lehetőséggel:

Szűrő Intenzitás Fényerő

- Itt lehet módosítani a kép fényerejét. Az érték százalékban értendő (a kiindulási értékhez képest).

Szűrő Intenzitás Gammakorrekció...

- Itt lehet módosítani a gamma-tényezőt.

Szűrő Szürkeárnyalatok

- Szürkeárnyalatokra konvertálja egy kép színeit.

Szűrő Simítás

- Kisimítja a képet az egymás melletti képpontok finom összemosásával.

### A Beállítások menü

Ebben a menüben a program megjelenését és működését befolyásoló paramétereket lehet megváltoztatni.

&Ctrl;M Beállítások A menüsor megjelenítése

- Ki-be kapcsolja a menüsort.

Beállítások Az eszköztár megjelenítése

- Ki-be kapcsolja az eszköztárat.

Beállítások Az állapotsor megjelenítése

- Ki-be kapcsolja az állapotsort.

Beállítások A beállítások mentése

- Elmenti az aktuális beállításokat.

Beállítások A billentyűparancsok beállítása...

- Megnyitja a billentyűparancs-beállítási párbeszédablakot. Ebben az ablakban megtekinthetők és megváltoztathatók a programműveletekhez rendelt billentyűparancsok.

Beállítások Az eszköztárak beállításai...

- Megnyitja az eszköztárak beállítóablakát. Az eszköztárak gombjait lehet vele tetszés szerint megváltoztatni.

Beállítások A KView beállításai...

- Megnyit egy párbeszédablakot, ahol néhány opciót, többek között a billentyűparancsokat lehet megváltoztatni:

  Betöltéskor

- Ez az opció határozza meg, hogy új kép betöltésekor hogyan változik meg az ablak és a kép mérete. Ha Az ablak átméretezése választás esetén a program ablaka akkora méretűvé változik, hogy a kép éppen beleférjen. Ha a kép keskeny, akkor az ablak mérete olyan kicsire összehúzódhat, hogy szinte csak az egymás alatti főmenüpontok látszanak (természetesen az ablak utána átméretezhető kézzel). Ha a kép nagyon nagy, akkor a programablak mérete akkorára nőhet, hogy a címsor a képernyőn kívülre kerül. A kép átméretezése lehetőség választása esetén a képet akkorára nagyítja vagy kicsinyíti a program, hogy beleférjen az aktuális programablakba (az oldalarány megőrzésével). Ha a Nincs átméretezés lehetőséget választja, akkor mind a kép, mind a programablak mérete változatlan marad.

Diabemutató

- Itt lehet megváltoztatni a diavetítés paramétereit: a diaváltás időközét, a végtelenített lejátszás módját.

### A Segítség menü

&help.menu.documentation;

## Parancssori paraméterek

A &kview; elindítható parancsértelmezőből is (például a &konsole;-ból vagy az xterm-ből. A program sokféle parancssori paramétert felismer.

`kview` `--help`

- Kilistázza a parancssori paramétereket (lásd lejjebb).

`kview` `--help-qt`

- Kiírja a &Qt;-specifikus paramétereket (erre a grafikai programkönyvtárra épül a &kde;).

`kview` `--help-kde`

- Kiírja a &kde;-specifikus paramétereket.

`kview` `--help-all`

- Kiírja az összes lehetséges paramétert.

`kview` `--author`

- Ha kíváncsi rá, hogy kik készítették ezt a csodálatos programot... Íme!

`kview` `-v`, `--version`

- Kiírja a &kview;, a &Qt; és a &kde; verziószámát.

`kview` `--license`

- Kiírja a program licencegyezményét.

## A szerzők névsora és a licencegyezmény

&kview;

Program copyright: Sirtaj S. Kang (taj@kde.org), 1997-2001.

KParts-integráció: Simon Hausmann (shaus@neuro2.med.uni-magdeburg.de)

Karbantartó: Matthias Kretz (kretz@kde.org)

Documentation copyright: Hauke Hildebrandt (hauke.hildebrandt@iup.uni-heidelberg.de), 2001.

&underFDL; &underGPL;

## Telepítés

### A &kview; megszerzése

&install.intro.documentation; &install.compile.documentation;

### Követelmények

A &kview; a &kde; grafikus felület része, ezért először a &kde; alaprendszert kell telepíteni. A különféle grafikus fájlformátumok kezeléséhez azonban szükség van még néhány programkönyvtárra. Például a PNG fájlok kezeléséhez telepíteni kell a libpng programkönyvtárat. A &kview; azokat a programkönyvtárakat használja, amelyeket a kdelibs/kimgio regisztrált. Jelenleg ezek a libtiff, libpng és libjpeg programkönyvtárak.

&documentation.index;